Es gibt Viechernauman in da Fabel, de wos obaraa tradizionöö ois Synonym fia de Viecha gnumman wean, zumindest de bekaunntaran davoo. A Fabel is gaunz oigemein a kuazes Gschichtl, des wos si reimen kaunn odaraa ned, und des wos de Leit in iagndaana Fuam moralisch belehren soi. In Tierfabeln kennan de Viecha si benehman wia Menschn, kennan redn und haum a sunst menschliche Eignschoftn, owa kloaraweis beispühoft iwatriem. A poa von de Nauman san jo recht bekaunnt, wia „Meister Petz“ fian Bärn oda „Reineke“ fian Fux. Es gibt a gaunzes Schiwe von Dichtan von soichanan Fabeln, am bekaunntastn is woi da Äsop, a Grieche, der wos uma 600 v. Christus glebt hod.